NaiveNeuron/SloPal huggingface dataset:
Vaľová, Jana, poslankyňa NR SR (2013-10-15):
Ďakujem, ďakujem veľmi pekne. No môžem povedať, že naozaj čo sa týka zmeny financovania, myslím si, že sa viacerí v tomto zhodneme. Len dôležité je to, že nikto doposiaľ nevymyslel ako, lebo je to naozaj veľmi zložité. Ani za bývalej vlády ste to nevyriešili a naozaj ani vy ste nenavrhli žiaden kľúč, lebo momentálne sa služby financujú, tak ako sa financujú a ak sa nájde lepšie riešenie, alebo ak bude lepšie riešenie, určite ho treba hľadať, ale to je vecou budúcnosti a myslím si, že aj určitých rozhovorov. K ďalším veciam sa veľmi nebudem vyjadrovať, lebo pani podpredsedníčka, vy ste to tak preplávali. Vy to tak vždycky preplávate po hladine, pretože hĺbka zákona vám málokedy niečo hovorí a naozaj pomiešate mnoho vecí, ale beriem to, ako zaoberáte sa touto témou veľmi krátko, pretože ak ste povedali, že do rúk samosprávy, ktorí budú kontrolovať, alebo ktorí posudzujú odkázanosť, vážená pani kolegyňa, kto má kontrolovať? No predsa ten, kto financuje. Alebo ako si to predstavujete? Že mestá, obce, štát bude dávať financie a neziskovky to budú kontrolovať? Ako si to predstavujete? Vôbec viete, ako to je v rozpočte vlastne v samosprávach, ako to prechádza cez rozpočty? Takisto obviňujete, že jednoducho nemôžu obce dávať do sociálnych zariadení, neposkytujú, no samozrejme, každé mesto, alebo obec má opatrovateľky, nie je ich toľko, koľko by sme si predstavovali, ale ako primátorka mesta určite viem, že ak občan nie je odkázaný na sociálnu službu, tak naozaj citlivo zvažujeme, pretože radšej ho necháme v tom domácom prostredí, o ktorom rozprávate a jednoducho na tie opatrovateľky a jednoducho určite nám to, aj finančne si porovnáme, aby sme hocikoho nedali na odkázanú službu. Ale kto má najlepšie vedieť? No predsa posudkový lekár a obec, obec, kde ten človek žije. Alebo kto to má posudzovať? Neziskové organizácie? Jednoducho vážne sa musíme nad tým zamyslieť a nepočúvať iba nejaké diskusie, ale naozaj... (Prerušenie vystúpenia časomerom.)
Jurinová, Erika, podpredsedníčka NR SR (2014-07-04):
Ďalej je prihlásený do ústnej rozpravy pán poslanec Jurzyca, ktorý sa tu nenachádza, stráca poradie. Dávam slovo pánovi poslancovi Zajacovi, ktorý je ďalší v poradí.
Bugár, Béla, podpredseda NR SR (2017-09-06):
Máte na mysli tie, ktoré budú presunuté na trinásteho? Na stredu.
Bugár, Béla, podpredseda NR SR (2018-06-14):
Teraz vyhlasujem rozpravu o tomto bode programu za skončenú. Pani ministerka, nech sa páči, máte možnosť sa vyjadriť k rozprave.
Matovič, Igor, poslanec NR SR (2015-10-30):
Tak začnem od konca, aby sme to mali také čerstvé. Pán poslanec Muňko... Dano, nevyrušuj trošku, teraz chcem jemu niečo povedať. Pán poslanec Muňko, hovoríte, že som nepodal trestné oznámenia. Podal som ich viacero, bohužiaľ, polícia pod vaším dohľadom ich zamieta, ale po dnešnom vašom vstúpení podávam ďalšie, pán poslanec Muňko, na vás, lebo ste tu povedali pred chvíľkou, že som kúpil nejaký stroj a okradol som štát o 150-tisíc na dépeháčke. Čuduj sa svete, že ten stroj stál 200-tisíc, čo dépeháčka je celkom zaujímavá, keď dépeháčka z 200-tisíc je podľa vás 150. A ja by som vám ako šéfovi podľa mňa dosť dôležitej inštitúcie vysvetlil, že platca DPH, keď kupuje čokoľvek zo zahraničia, jednoducho neplatí DPH. Čiže nemôže okradnúť o DPH, keď ju neplatí. Takže po dnešku máme trestné oznámenie a čakám potom na odškodnenie. Dobre? Myslím, že ste dosť bohatý na to a celkom si na tom rád zgustnem. Kolega Martvoň, teta Anka – diskriminácia? No mne išlo o to, že ostatným dôchodcom dáte 1 euro. Na hanbu 1 euro im zvýšite dôchodok. Približne milión ľudí berie dôchodok, tu sa môžete kolegu Muňku opýtať, čiže za rok im dáte plus-mínus to isté, čo jednej tete Anke; 14 mil. eur je približne milión dôchodcov krát 1 euro krát 12 mesiacov, plus-mínus. A toto je diskriminácia, ale toho milióna dôchodcov. Čiže mne preto pripadá naozaj až choré, keď tu niekto bude hovoriť o tom, že ja som vlastne diskriminoval tetu Anku, alebo aby sme jej nedovolili zarobiť 14 mil. od SMER-u, keď tá má svojho synovca, tak to by bola vlastne diskriminácia. A keď hovoríte o tom, že ľudia v pravici možno nejaké chyby narobili, áno, nie sú ideálni v opozícii, ale ja to tak berem, politika je o podpore menšieho zla. A pre mňa ľudia v pravici sú dramaticky menšie zlo jako obrovské zlo tuná z našej ľavice. A, Jojo Viskupič... (Prerušenie vystúpenia časomerom.)
Paška, Pavol, predseda NR SR (2012-06-26):
Ďakujem pekne, pán poslanec. Konštatujem, že Národná rada v tajnom hlasovaní odvolala Miloslavu Zemkovú z funkcie generálnej riaditeľky Rozhlasu a televízie Slovenska. Dámy a páni, vzhľadom na to, že je 11.44 hodín, vyhlasujem, prerušujem rokovanie a vyhlasujem obedňajšiu prestávku a budeme pokračovať o 14.00 hodine podľa schváleného programu. Ako prvý bude návrh na vyslovenie súhlasu so skráteným legislatívnym konaním, ktoré prednesie pán minister financií Peter Kažimír. Potom budeme pokračovať prerušenou rozpravou o vládnom návrhu zákona a potom tak ďalšími vládnymi návrhmi, ktoré uvedie pán minister financií. Ešte, pán predseda európskeho výboru pán poslanec Blaha.
Fecko, Martin, poslanec NR SR (2017-05-17):
Pán kolega, samozrejme, že vnímame to tak, ako to vnímame. Žiaľ, dobu nezastavíš, musíme v tom žiť, prišlo niečo, akurát sa to vytrhlo z kontextu. A musím povedať, že VPN-ka si momentálne priznáva chyby, lebo ja som sa pýtal, som tiež štrngal v 89. v Prešove ako 28-ročný začínajúci svoju kariéru pracovnú a bol som prvý vyhodený z práce v roku, v novembri ´90 aj s mojou manželkou, takže sme dostali prvé kopačky, keď sme sa postavili oligarchom našim straníckym na Pôdohospodárskom projektovom ústave v Prešove. Áno, a tak by som povedal, že spýtal som sa kolegov z VPN, to znamená, Kňažka, aj kolegu Budaja, aj kolegu Gála, kde sa spravila chyba, kolegovia, lebo tak sme si to nepredstavovali, aby sme dneska takéto problémy riešili. No v minulosti bolo povedané, že áno, neboli odstavení komunisti od moci, tí odišli a potom sa vynorili a znovu začali vládnuť. A ďalšia vec, že prevziať zodpovednosť, a to je dôležité. Vedieť prevziať zodpovednosť za riadenie krajiny. A pokiaľ chcem iba kontrolovať, to, to sa nedá, proste. Musím aj vedieť zobrať zodpovednosť za činy, ktoré chceme my ako nová nejaká vlna riešiť v tomto štáte. Takže tam bola asi chyba a áno, žiaľ, teraz to musíme asi opätovne po dvadsiatich siedmich rokoch znovu riešiť, čo už mohlo byť dávno vyriešené. Ďakujem pekne.
Jurinová, Erika, podpredsedníčka NR SR (2014-11-09):
Pán poslanec, na vaše vystúpenie budú reagovať šiesti poslanci. Uzatváram možnosť prihlásiť sa s faktickou poznámkou. Nech sa páči, pán poslanec Viskupič. Nie je v sále. Pán poslanec Chren, nech sa páči.
Suja, Miroslav, poslanec NR SR (2020-12-02):
Ďakujem za slovo. Pán kolega, ďakujem za vecný príhovor a podporu školstva, aj keď vláde a koaličným poslancom je to úplne jedno. Svojim pridajú 200 %, ako si povedal, učiteľom nedajú, bankám darujú stovky miliónov, dôchodcom zobrali, deťom zobrali. Im vyhovuje, aby boli deti na úrovni Jožka Pročka. Ináč si to neviem vysvetliť. Toto je tá bomba atómová blázna z Trnavy.
Laurenčík, Milan, podpredseda NR SR (2021-11-12):
Pán poslanec Andrej Medvecký s faktickou poznámkou.
Grendel, Gábor, podpredseda NR SR (2021-11-24):
Kolegovia, poprosím vás, buď mimo sály, alebo trošku tichšie skúste.
Heger, Eduard, poslanec NR SR (2017-06-13):
Ďakujem pekne. K tomu nie je čo dodať. Iba vďaka za takéto, konkrétnu citáciu, ďakujem.
Jurinová, Erika, podpredsedníčka NR SR (2012-07-03):
Ďakujem pánovi poslancovi. S faktickými poznámkami sa prihlásili piati páni poslanci. Uzatváram možnosť prihlásiť sa. Pani poslankyňa Žitňanská, poslanec Fronc, Hlina, Poliačik, Kuffa. Nech sa páči, pani poslankyňa Žitňanská.
P. Hrušovský, podpredseda NR SR: (2002-05-31):
M. Benkovský, poslanec: Ďakujem za slovo. Ja budem tiež veľmi stručný. Ja som chcel práve upozorniť na tú skutočnosť, že skutočne ide o nepodstatný návrh zákon, ktorý síce rieši čiastkovú oblasť, o ktorej hovoril pán predkladateľ, ja ho ľudsky chápem aj jeho motívy, ale naozaj si myslím, že pri odchode z republiky, najmä ide predovšetkým o mladých ľudí, o mladých vysokoškolsky vzdelaných ľudí, že by skutočne stálo za to, aby neochudobňovali tento štát a tá položka nie je taká položka, ktorá dokonca by aj uhradila tie všetky náklady, ktoré boli do nich investované počas základného, predovšetkým stredoškolského a vysokoškolského štúdia, preto skutočne dávam na zváženie pánom poslancom, či podporia tento návrh, a preto aj predkladám návrh ako poslanec, aby sme využili § 73 ods. 3 písm. b), a to nepokračovali v rokovaní o tomto návrhu zákona. Ďakujem.
Bugár, Béla, podpredseda NR SR (2018-05-25):
Nech sa páči, prezentujme sa a hlasujme. (Hlasovanie.) Prítomných 127, za 44, proti 42, zdržalo sa 39 poslancov, 2 nehlasovali. Návrh nebol schválený.
Matovič, Igor, poslanec NR SR (2014-11-09):
Kolega Blaha, dám jeden konkrétny dôkaz, ako dokážete klamať v priamom prenose. Tu ste priamo povedali, že som sa vôbec neozval proti daňovému úradu. A ja vám hovorím a môžte si to vygúgliť, že som bol jediný opozičný poslanec, ktorý zvolal tlačovku a vyzval som premiérku Radičovú, aby odvolala pána Mikulčíka, šéfa daňového riaditeľstva. Jeden dôkaz, jednoducho, že ste bohapustý klamár. Druhá vec. Protestovať pred príbytkami rodiny, to už je vrchol, to sa nesmie, to už je niečo nemorálne. Príbytok v mestskom parku jednak nie je príbytok rodiny. To je sídlo mafie, košickej mafie. A je to prejav arogancie, taký istý prejav arogancie, jako sídli váš pán premiér, kde býva. Taký istý prejav. Tam, kde mal byť park, tam niekto postavil dom, tam, kde nebol dovolený trvalý pobyt a bolo dovolené niečo rekreačné, tak sa tam postavilo niečo akože rekreačné. A zrazu tam už niekto má trvalý pobyt. To je prejav arogancie a tam sa protestovať môže, lebo to by mali zbúrať. A keď hovoríte, že nejaký divoký, vulgárny, cynický kapitalizmus tu niekto zaviedol. A čo ste zaviedli vy? Rozkrádať štát, vyberať od miliónov ľudí po drobných a tunelovať to pár svojim vyvoleným sponzorom, to je divoké, vulgárne a cynické! A hovoríte, že povedzte mi jednu jedinú kauzu, ktorú mal SMER za tejto vlády. Ja vám poviem jednu jedinú, hovoril som ju aj premiérovi, a to je SPP. SPP ste mohli odkúpiť, za 2,5 mld. korún ste mohli odkúpiť polovičný podiel, ktorý by vyniesol štátu 300 mil. eur ročne; 300 mil. eur ročne. Za 2 % ste si mohli požičať a 15-percentný ročný výnos ste mohli mať. Váš pán premiér, vaša vláda a vy všetci, keďže to tolerujete, ste spáchali podvod na občanoch tohto štátu. Za desať rokov ju okradnete o 3 mld., za dvadsať o 6, za tridsať o 9 mld. eur.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-05-19):
Ďakujem pekne. Tento krok nie je dokonaný, nie je kompletizovaný. Táto snemovňa rozhodne o zmenách zákonov alebo dôležitých ďalších súvislostiach tak, aby budúci štátny rozpočet na rok 2012 bol nielen načas, ale v kvalite a v zodpovednosti prijatý. Ak tomu hovoríte mantra znižovania deficitu, ja tomu hovorím zodpovedné hospodárenie. Každý deficit je zadlžovanie niekoho. Akým právom, z akého rácia my stále máme deficitne gazdovať? Samozrejme, dostať sa do vyváženosti je možno ideál, ale usilovať sa o redukciu deficitu je zodpovednosť v obci, v kraji, samozrejme, v štáte, povedzme, aj v širšom spoločenstve, pretože na nezodpovedné hospodárenie dopadajú a doplácajú nielen štáty, ale konkrétni ľudia, konkrétni ľudia v konkrétnych nezodpovedných štátoch, kde tú realitu vykonávajú alebo rozvíjajú politici, pán poslanec. Na Slovensku z verejných výdavkov zhruba 11 % ide na administratívu. Potrebujeme šetriť. Tam vidím napr. priestor. A preto o tom hovorím, aj keď to nie je v otázke, lebo ja som ten nástroj o daniach na základe vašej otázky spomínal ako jeden z tých vhodnejších, ktorý zároveň tak neškodí ekonomickej aktivite, ale vytvára istú progresivitu, že majetnejší prispievajú viac než tí nemajetní. Opakujem, nie je to rozhodnuté. Je to vec samotného zákona, ktorý bude tu ďalej prediskutovaný s mnohými, aby vytvorili súbor záležitostí pre lepšie gazdovanie nášho štátu v roku 2012. Netýka sa to len samotného štátu, ale aj verejných rozpočtov. A preto je dôležité vidieť obraz v celku, ale aj v dynamike vývoja a možnože aj vo vzťahu k nasledujúcim generáciám. Ďakujem pekne.
Laššáková, Jana, podpredsedníčka NR SR (2015-11-10):
Pán spravodajca, nech sa páči.
Šeliga, Juraj, podpredseda NR SR (2020-05-14):
Pán poslanec Faič.
Sulík, Richard, predseda NR SR (2011-06-30):
Ďakujem. A otváram rozpravu. Do rozpravy som nedostal žiadnu písomnú prihlášku. Pýtam sa, kto sa chce prihlásiť ústne? Traja rečníci. Uzatváram možnosť. Štyria, uzatváram možnosť. A ako prvý sa prihlásil podpredseda Národnej rady na základe § 28. Nech sa páči.
A. Záborská, poslankyňa: (2002-01-31):
Pán predsedajúci, môžete otvoriť rozpravu.
B. Bugár, podpredseda NR SR: (2004-06-30):
(Hlasovanie.) Prítomných 121 poslancov, 117 za návrh, 2 sa zdržali hlasovania, 2 nehlasovali. Konštatujem, že tento návrh zákona sme schválili.
Figeľ, Ján, podpredseda NR SR (2012-09-19):
Ďakujem pekne. Nasledujúcim rečníkom v rozprave je pán poslanec Abrhan, ale nevidím ho, takže stráca poradie. Nech sa páči, pán poslanec Viskupič.
Kuriak, Milan, poslanec NR SR (2022-10-20):
Ďakujem za slovo. K vystúpeniu pána ministra Igora Matoviča môžem povedať toľko, že aj táto pomoc určite pomôže gastru. Poznám to osobne, lebo moja rodina pokračuje v podnikaní v cestovnom ruchu a, a ako bolo spomenuté, že každá zľava, každá zľava pomôže prilákať zákazníkov, už podľa, podľa vlastných skúseností viem, že aj 10 %, keď sa dá zľava na víkendový pobyt, tak je poznať nárast zákazníkov. A tu ide, tu ide o 20 %, aj keď je to obmedzené iba v určitých hodinách, ale určite to bude prínos. Na druhej strane je pravda, že získajú na tom ďalších zákazníkov možno práve tí poctiví podnikatelia, ale prinúti to aj podnikateľov, ktorí doteraz nevydávali žiadne bločky, tak budú, budú určite nútení týchto bločkov vydávať viacej z registračnej pokladnice, lebo pre zákazníka zľava 20 %, keď si pôjde na večeru alebo možno s priateľmi večer posedieť, tak 20 % z účtu, keď sa mu vráti na účet, tak nielen v tejto dobe, ale aj v dobrých časoch je to, je to dosť veľká suma, hej, že poviem príklad, zo 100 eur je to 20 eur. Takže určite to nie je zanedbateľná položka. A som presvedčený, že týmto, týmto krokom aj pribudnú, pribudne vyšší výber daní do štátneho rozpočtu, lebo tá čierna ekonomika v tomto sektore sa minimálne zníži. Ďakujem.
Blaha, Ľuboš, podpredseda NR SR (2024-04-16):
Ďakujem pekne, pán spravodajca. Otváram všeobecnú rozpravu, do ktorej som dostal tri prihlášky, za klub Progresívne Slovensko pani poslankyňa Dana Kleinert a potom ďalší zvyšní poslanci Progresívneho Slovenska, ale teraz mi dovoľte prerušiť schôdzu, keďže bude hlasovanie, a pokračovať budeme vystúpením pani poslankyne Dany Kleinert. (Prestávka.)
Blanár, Juraj, podpredseda NR SR (2022-11-15):
Pán poslanec Marek Kotleba.
L. Gyurovszky, minister výstavby a regionálneho rozvoja SR: (2003-07-03):
Dôvodom vypracovania tejto novely bolo plnenie uznesenia vlády Slovenskej republiky zo 4. decembra, na základe ktorého je potrebné novelizovať všeobecne záväzné právne predpisy v súvislosti s prechodom pôsobnosti podľa zákona č. 139/2003, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Vládny návrh zákona iba v nevyhnutnej miere upravuje prechod pôsobnosti v územnom plánovaní a stavebnom poriadku z Ministerstva životného prostredia Slovenskej republiky na Ministerstvo výstavby a regionálneho rozvoja Slovenskej republiky. V súvislosti s touto pôsobnosťou sa v návrhu konštituuje Slovenská stavebná inšpekcia, ktorá bola doteraz súčasťou Slovenskej inšpekcie životného prostredia. Súčasne sa medzi orgány stavebného dohľadu zaraďujú zamestnanci Ministerstva vnútra Slovenskej republiky pre stabilitu a bezpečnosť štátu, čo je vyvolané osobitným charakterom týchto stavieb, napr. stavby slúžiace pre Ministerstvo vnútra SR, Policajný zbor, Slovenskú informačnú službu a Národný bezpečnostný úrad. V rámci pripomienkového konania sme dostali dve vecné odlišné hromadné pripomienky od občanov, ktoré sa dotýkajú § 111 – vyvlastnenie. Po dohode s ministerstvom financií sme sa rozhodli preformulovať toto ustanovenie a odstrániť tak rozpor s ústavou, ktorý určuje v čl. 28 ods. 4, že „vyvlastnenie alebo nútené obmedzenie vlastníckeho práva je možné iba v nevyhnutnej miere a vo verejnom záujme, a to na základe zákona a za primeranú náhradu“. Doteraz bola na určenie náhrady používaná vyhláška ministerstva financií č. 465/1991 o cenách stavieb, pozemkov, trvalých porastov, úhradách za zriadenie práva osobného užívania pozemkov a náhrada za dočasné užívanie pozemkov. Táto vyhláška však nebola vypracovaná pre dôvody vyvlastňovania a podľa ministerstva financií bola zahrnutá v § 111 neodôvodnene. Nakoniec bolo potrebné vzhľadom na prechod pôsobnosti v oblasti stavebného zákona v miestnej štátnej správe, aby sa z odboru činnosti životného prostredia vyčlenil odbor činnosti územného plánovania a stavebného poriadku. Odporúčam vám, vážené panie poslankyne, vážení páni poslanci, tento vládny návrh zákona v prvom čítaní schváliť. Ďakujem za pozornosť.
Sulík, Richard, predseda NR SR (2011-05-19):
Pán poslanec Ondruš.
P. Hrušovský, predseda NR SR: (2004-12-02):
E. Rusnáková, poslankyňa: Mám poverenie výboru, aby sme pristúpili k tretiemu čítaniu.
Laurenčík, Milan, podpredseda NR SR (2020-05-13):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 7. schôdze Národnej rady Slovenskej republiky. Skôr ako pristúpime k rokovaniu podľa schváleného programu o správach príslušných inštitúcií, v mene štyroch poslaneckých klubov OĽANO, SME RODINA, SaS a ZA ĽUDÍ podávam procedurálny návrh, aby sme vládny návrh novely zákona č. 575/2001 Z. z. o organizácii činnosti vlády a organizácii ústrednej štátnej správy, ktorý prerokúvame v skrátenom legislatívnom konaní, tlač 97, prerokovali v druhom čítaní zajtra po interpeláciách. Je všeobecný súhlas? (Súhlasná reakcia pléna.) Ďakujem. (Odmlčanie sa predsedajúceho.) Vážené panie poslankyne, vážení páni poslanci, prichádza prezidentka Slovenskej republiky pani Zuzana Čaputová. (Krátka pauza.) Vážené panie poslankyne, páni poslanci, ešte chvíľku počkáme, máme asi technický problém. (Krátka pauza.) Vážené panie poslankyne, vážení páni poslanci, prichádza prezidentka Slovenskej republiky pani Zuzana Čaputová. (Príchod prezidentky Slovenskej republiky Zuzany Čaputovej do rokovacej sály v sprievode predsedu NR SR Borisa Kollára za zvukov prezidentských fanfár.)
V. Veteška, podpredseda NR SR: (2004-05-25):
I. Belohorská, poslankyňa: Ďakujem pekne, pán predsedajúci. Nebudem reagovať na pána ministra, toho si nechám na svoje vystúpenie ako reakciu na to, čo hovoril, lebo je vidieť, že aj jemu chýba znalosť niektorých zákonov, ako sa to snaží neustále dokázať nám, ale na pána poslanca Pašku. Skutočne ďakujem za jeho excelentné vystúpenie a musím povedať, pán minister, veľmi kúzelne ste sa usmiali, keď odporučil pán poslanec, aby materiál bol stiahnutý na prepracovanie. Predpokladám, že asi už to, čo potrebujete mať vo vrecku, máte, ale chcem povedať jednu vec. Takéto vystúpenie by ste si práve mali vypočuť na výbore. To je práve tá európska prax, že všetko také, ktoré sa odohráva teraz tu verejne, má byť na výbore predtým, ako je zákon vôbec ponúknutý do parlamentu. Je urážkou, ak takto nedokonalé zákony, ako ste pripravili vy, prichádzajú do toho parlamentu a mali by ste sa hanbiť o to viac, že vám to hovorí neprofesionál lekár. O to viac by ste sa mali hanbiť, lebo vy máte viac vedieť, čo pacient potrebuje ako niekto druhý. Ak viackrát upozornil pán poslanec na experiment, ktorý nepozná Európa, tak chcela by som upriamiť pozornosť tejto snemovne na vyhlásenie, ktoré vydal pán doktor Džupa, poslanec Národnej rady za Ľudovú stranu - HZDS práve k týmto experimentom na ľuďoch. Len ma veľmi mrzí, pán minister, že vy ste dostali cez víkend nenormálny priestor na svoje vyjadrenia a toto vyhlásenie, ktoré dal pán poslanec, akosi zapadlo.
Blaha, Ľuboš, podpredseda NR SR (2023-11-22):
Prvé upozornenie, pán Matovič, vyjadrujte sa k téme. Ďakujem pekne.
Blanár, Juraj, podpredseda NR SR (2021-11-03):
Teraz udeľujem slovo pánovi poslancovi Richardovi Takáčovi, ktorý vystúpi ako poverený člen poslaneckého klubu SMER – sociálna demokracia. Nech sa páči, pán poslanec.
Ďuriš Nicholsonová, Lucia, podpredsedníčka NR SR (2016-10-26):
Ďakujem pekne, pán spravodajca. A týmto otváram všeobecnú rozpravu. Písomne sa do rozpravy neprihlásil nikto. Pýtam sa preto, či sa chce niekto prihlásiť ústne. Končím možnosť prihlásiť sa do rozpravy. Do rozpravy sa prihlásili piati páni poslanci, resp. štyria a pani poslankyňa Grausová. Ako prvý vystúpi pán poslanec Kotleba, nech sa páči.
Pčolinský, Peter, podpredseda NR SR (2022-12-06):
Páni poslanci, utíšte sa!
Jurinová, Erika, podpredsedníčka NR SR (2014-12-03):
Pani poslankyňa na vaše vystúpenie nie je faktická poznámka. Týmto vyhlasujem rozpravu za skončenú. Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Ďalej nasleduje druhé a tretie čítanie o zákone z 29. októbra 2014, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál ma tlač 1314. Dávam slovo spoločnej spravodajkyni z výboru pre vzdelávanie, vedu, mládež a šport poslankyni Bibiáne Riapošovej a prosím ju, aby informovala Národnú radu o výsledku prerokovania vráteného zákona vo výboroch.
Mesterová, Zuzana, poslankyňa NR SR (2024-01-24):
Ďakujem pekne za slovo, pán predsedajúci. Pán Gašpar, vy ste v úvode vytkol aj mne, že teda naše príspevky boli osobné, a vzápätí ste 120-minútovým prejavom potvrdil, že je to tak. Lebo keď tri týždne rozprávame, že vy ste dôvodom tohto skráteného legislatívneho konania a úzka skupina ľudí strany SMER, tak vy ste to teraz dve hodiny krásne demonštroval, lebo za celú dobu... (potlesk), za celú dobu a to ste mal luxusný čas v porovnaní s nami všetkými, ktorí sme mohli vystúpiť v rozprave, padli mená: Kuruc, Ribár, Bödör, Brhel, Patrika („Patrik V.“, pozn. red.), Jankovská, Lindtner, Kováčik, Haščák, Molnár, Goga, Kažimír, Zurian a na záver svätá trojica: Gašpar, Fico, Kaliňák. Žiadne iné meno nepadlo, žiadny iný spis, žiadne systém... žiadne systémové porušenie, ktoré by sa dalo aplikovať na verejnosť. Len konkrétnych dvadsať ľudí blízkych tejto vláde a vy sám, preto ste to (potlesk) krásne v dvojhodinovom prejave len zhrnul to, čo my tu tri týždne hovoríme a na čo apelujeme, takže ja vám ďakujem, že ste len potvrdil naše slová... (Krátka pauza.) A... no nemám na toto čo povedať, lebo ono... ja nechcem pána Gašpara, ktorý evidentne má, má... je zlomený životom a asi fakt nevidí sub... objektívne tieto dôvody. Ja ho nechcem uraziť, ale to je len dôkaz toho, že človek, ktorého sa tak bytostne dotýka táto úprava, nemôže byť jeho spravodajcom, nemôže on subjektívne zo svojho pohľadu rozhodovať o zmene Trestného zákona vo verejnom záujme, lebo neviete byť objektívny. (Reakcia z pléna.) Poviete mi to vo faktickej, neoberajte ma a sekundy. Proste len ste demonštroval to, čo my tu tri týždne hovoríme, a ja vám za to ďakujem. (Potlesk.)
Zmajkovičová, Renáta, podpredsedníčka NR SR (2013-10-24):
Faktické poznámky nie sú na vystúpenie pani poslankyne. Teraz poprosím o slovo, pán poslanec Valocký, nech sa páči.
Pročko, Jozef, poslanec NR SR (2021-02-25):
Pán Kotleba, viete, najhoršie na tom je naozaj, že vy tieto citlivé témy vždy obrátite spôsobom, že my zabraňujeme deťom športovať. My nedávame deti do škôl. To je také nechutné, to je taká, taká obludnosť, čo vy robíte, celá vaša ĽSNS, hlaso-ĽSNS rozdelená, to je, to je obrovská, neskutočná, odporná, hyenistická propaganda. Kto nechce posielať deti do škôl?! Ja som robil šestnásť rokov atletiku, dva roky som učil, som učiteľ telesnej výchovy. Vy mi chcete povedať, mne, že ja nechcem posielať deti do škôl?! Ale aj tie deti sú teraz ohrozené! Naozaj sú tu mutácie! Tie deti potrebujú mať tie rúška, ale zbavme sa toho a potom môžeme robiť to, čo je vo svete. Potom môžeme robiť to, že naozaj kde majú lepšie výsledky, tak tým deťom nedáme tie rúška, ale chráňme si tie deti! A ako ich vy chránite, že trepete tuná všetci tam dohromady, čo ste traja, štyria v kuse, že rúška, rúška dajme dole, rúška dajme dole?! Toto je to, čo tu roznáša ten vírus! Toto je tá vaša propaganda! A krásny, krásny príklad bol teraz toho, ako naozaj, aký je rozdiel medzi tu, teraz odišiel pred chvíľou Suja, ale aký je rozdiel medzi ním a ostatnými, pán Kotleba. Viete, pred chvíľou došiel pán Mizík a mal, asi desať minút nemal rúško na tvári. A pani Halgašová sa k nemu nahla a slušne mu povedala, dajte si rúško. Toto keby videl Suja na niekom inom, toto keby Suja na niekom inom videl, tak mu tu začne vykrikovať, vyvreskovať, jak minule podpredsedovi tohoto parlamentu! To je neskutočné! To je neskutočné! Toto je ten rozdiel v tej politike, rozumiete?! Toto je to! Ďakujem.
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 144 poslancov, za 104, proti 2, zdržalo sa 36, nehlasovali 2. Konštatujem, že sme tento návrh schválili. Teraz budeme pokračovať o bode 25 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín, tlač 685. Spravodajcom je člen navrhnutého gestorského výboru pre pôdohospodárstvo a životné prostredie pán poslanec Šudík. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov , tlač 685.)
M. Dzurinda, predseda vlády SR: (2001-09-20):
Chcel by som vás informovať, že minister hospodárstva už v rámci návrhu zákona o organizácii ústrednej štátnej správy navrhoval riešenie tejto úlohy, a to úpravou jeho príslušných častí. 20. augusta tohto roku sme však na svojom zasadaní tento návrh neprijali, pričom príslušný materiál vo vyhodnotení medzirezortného pripomienkového konania poukazuje na potrebu zákona o Národnom úrade pre cestovný ruch alebo zákona o cestovnom ruchu. Chcel by som vás informovať, že ministerstvo hospodárstva v súčasnosti takýto zákon pripravuje. Podľa informácií, ktoré som dostal, je v medzirezortnom pripomienkovom konaní. Mám tu ešte obsiahle stanovisko, postoj jednotlivých ministerstiev, ale domnievam sa, že toto nie je to pravé miesto, aby som hovoril o postoji ministerstiev, ale poviem len výsledok, že na záver tohto rezortného aj rozporového konania musí byť dokument, ktorý bude schopná vláda schváliť tak, aby sme mohli Národný úrad pre cestovný ruch Slovenskej republiky zriadiť. Na záver azda by som ešte podotkol, že na zriadenie Národného úradu pre cestovný ruch Slovenskej republiky už pán minister hospodárstva Harach zriadil pracovnú komisiu. Mám tu poznámku, že ste aj vy, pán poslanec, zhodou okolností jej členom. Skončil som, pán predseda. J. Migaš, predseda NR SR: Pán poslanec Benkovský. M. Benkovský, poslanec: Ďakujem za slovo. Ďakujem, pán premiér, za stanovisko. Dovoľte však niekoľko poznámok, možno i otázočku na záver. Myslím si, že treba otvorene povedať, že jednotliví členovia vlády akoby, aspoň ja mám taký osobný dojem, doteraz nepochopili význam cestovného ruchu, jeho vplyv na príjmy štátneho rozpočtu, osobitne devízové príjmy, ale i na zamestnanosť, na riešenie zaostalých regiónov, napr. na rozvoj kultúry, životného prostredia a podobne. Je to práve to, čo v súčasnosti najviac trápi občanov Slovenskej republiky a, samozrejme, predpokladám, aj vládu Slovenskej republiky. Preto by som očakával iniciatívnejší prístup aj od členov vlády. V tomto smere sa, myslím, nedôsledne plní aj programové vyhlásenie, kde je to jedna z priorít, ktorú sme stanovili. Ak sa očakáva a čaká na prijatie zákona o cestovnom ruchu, o ktorom ste hovorili, tak tento je v národnom programe stanovený až niekedy na záver roka 2002. A všetci vieme, že ak nebude tento národný úrad vytvorený na začiatku roku a nebude zohľadnený v štátnom rozpočte na rok 2002, tak nemá šancu na reálnu existenciu v budúcom roku. Preto by som chcel aj upozorniť, že osobitnou kapitolou je finančné zabezpečenie cestovného ruchu, kde sa aj táto úloha a toto uznesenie nepremieta, pretože požadovaných 120 miliónov jednorazových výdajov na zriadenie národného úradu nie je v kapitole ministerstva hospodárstva riešené, takisto ani požiadavka na 80 miliónov na propagáciu cestovného ruchu, čo je, mimochodom, minimum voči ostatným európskym aj východoeurópskym bývalým krajinám, preto... J. Migaš, predseda NR SR: Pán poslanec, čas vymedzený na otázku uplynul, takže predseda vlády.
Nash, Natália, poslankyňa NR SR (2024-01-08):
Ďakujem pekne za slovo, pán predsedajúci. Ďakujem, Jaroslav, za naozaj svieži, svieži a obohacujúci exkurz do práce kriminalistu, veľmi sa mi páčilo, ako si vo svojom príspevku pracoval s tým, že vlastne máme hľadať tie motívy, ktoré táto vláda má, aby predkladala takýto zákon, a teda že tým primárnym motívom, prečo takýto zákon predkladajú, je to, aby si zabezpečili beztrestnosť, a že tým sekundárnym motívom je vlastne nepriamy cieľ, ktorý dosiahnu týmto, že vlastne urobia tieto všetky zmeny v Trestnom poriadku, že nastane naozaj eldorádo pre mafiu, a vlastne tie, tie aktivity, tie škodlivé aktivity pre Slovensko, ktoré táto mafia tu bude realizovať, budú v porovnaní s tým, čo bude, čo budú robiť ficovci, to bude, to bude neporovnateľné, to znamená, že budú bagatelizovať tie svoje korupčné aféry. Praktiky, ktoré, na ktoré si poukázal, budú môcť prijatím týchto zmien naplno rozvinúť. Vďaka ti aj za exkurz do, do histórie, naozaj takéto, k takýmto informáciám som, som po nich ešte nepátrala, aj ohľadom vzniku Úradu boja proti organizovanej kriminalite, Špeciálneho trestného súdu a úlohu Kováčika pri zametaní káuz pod koberec, naozaj na osvieženie pamäti je to dobré, toto nás čaká. Na záver chcem len povedať, že prečo potrebujú tento promafiánsky balíček, je, že proste chcú ovládnuť nezávislé inštitúcie, a len a len vo svoj vlastný prospech. Ďakujem.
Grendel, Gábor, podpredseda NR SR (2022-06-16):
Pán poslanec Radovan Kazda s faktickou.
T. Cabaj, podpredseda NR SR: (2009-11-05):
Pani poslankyňa chce položiť doplňujúcu otázku. Nech sa páči, pani poslankyňa.
D. Jarjabek, poslanec: (2007-02-09):
No tak, pozrite sa, téma, o ktorej ste vy hovorili a veľmi často a rád hovoríte, poslanecká imunita. Veď túto tému doslova a do písmena vy ako osoba zneužívate pre svoje zviditeľnenie a nemáte na ňu riešenie. Nemáte to riešenie a doslova ani o tejto téme nechcete diskutovať. Tak predsa povedzte, aby sme išli o tejto téme diskutovať. Jediný z KDH, kto chce túto tému otvoriť, je váš pán predseda Hrušovský, ktorý povedal jednu vec, povedal veľmi jednoznačne: „Zoberme všetky európske modely, ktoré existujú v rámci rôznych imunít Európskej únie, a hovorme o tom, ktorá je najprijateľnejšia pre Slovenskú republiku.“ Chcete to alebo to nechcete? Tak o čom to tuná potom rozprávate už asi 5. krát, keď sa postavíte k tomuto pultu? Je to kolo, kolo mlynské, pán kolega, nič iné to nie je, len vaše individuálne zviditeľnenie. Ďakujem za pozornosť.
Paška, Pavol, predseda NR SR (2014-03-25):
(Hlasovanie.) 136 prítomných, 84 za, 8 proti, 44 sa zdržalo. Schválili sme vládny návrh zákona o divadelnej a hudobnej činnosti. Pán poslanec Náhlik v druhom čítaní uvedie hlasovanie o vládnom návrhu zákona č. 49 o ochrane pamiatkového fondu. (Hlasovanie o vládnom návrhu zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov , tlač 834.)
Glváč, Martin, podpredseda NR SR (2017-09-08):
S faktickou poznámkou – traja poslanci. Ukončujem možnosť prihlásiť sa. Pán poslanec Heger.
Brocka, Július, poslanec NR SR (2010-10-14):
Ja som sa zúčastnil diskusie k tomuto návrhu zákona krátko pred začiatkom pléna a viacerí poslanci namietali, že naozaj, ak teraz je už možnosť poberať rodičovský príspevok aj počas zamestnania, tak ten príspevok na starostlivosť o dieťa stráca svoj zmysel. Pôvodne, doteraz to funguje tak, že rodič, ktorý je poberateľom rodičovského príspevku nesmie pracovať. Nesmie, to znamená, že ani na dohodu, a dokonca, keby pracoval aj príležitostne, tak stratí aj inú výhodu od štátu, že štát zaňho platí poistné na dôchodok, na dôchodkové poistenie. Pán minister, v tomto návrhu teda odstránil ten, tú tvrdosť v zákone, že rodič, ktorý si chce prilepšiť, zlepšiť svoju situáciu, nemôže pracovať, po novom bude môcť. Ale tiež sa mi vidí, že je to do extrému, lebo je to, je to tak, nie trochu, ale dosť proti zmyslu toho pôvodného zámeru a proti duchu zákona, lebo keď bude rodič pracovať, tak nemusí nič dokazovať, bude dostávať rodičovský príspevok a zase v tejto výške to bude tak, príspevok tým rodičom, ktorí sú možno tu v Bratislave, že budú zamestnaní a tu sú vysoké náklady na predškolské zariadenia, ale že to nebude univerzálne pomoc rodinám s deťmi. Ja chápem tú výšku toho príspevku v tom zmysle, že to nie sú peniaze zo štátneho rozpočtu, že to sú peniaze z Európskeho sociálneho fondu, a preto si „môžeme dovoliť“, že tá suma je taká vysoká, ale myslím si, že nemuseli by sme plytvať ani peniazmi Európskej únie.
Galek, Karol, poslanec NR SR (2017-06-20):
Vážený pán predsedajúci, vážené pani poslankyne, páni poslanci, v rozprave vystúpili dvaja poslanci, nepredložili žiaden pozmeňujúci návrh, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Miškov, Juraj, poslanec NR SR (2012-06-29):
Ďakujem veľmi pekne. Ja som veľmi rád, že si s pánom poslancom Šebejom v tej základnej otázke vôbec neprotirečíme. V zásade pán poslanec podporil hlavný argument, ktorý som uviedol aj vo svojom príspevku, že nie je možné zrušiť kvórum bez toho, aby sa zároveň vyriešili aj ďalšie súvisiace mechanizmy a zabránili sme tak spomínanému dobrému úmyslu prizvať občana do rozhodovania o správe vecí verejných. Pán poslanec, vy ste uviedli negatívne príklady a ja uznávam, že to boli silné príklady a často až extrémne príklady zneužitia inštitútu referenda. Som ale presvedčený, že keby sme hľadali, tak rovnako nájdeme pozitívne príklady a možno oveľa viac pozitívnych príkladov, kedy referendum ľuďom pomohlo. No a možno len na záver, už to spomenul pán poslanec Blaha, ale tiež si myslím, že referendum naozaj nemôže za to, že ho Hitler alebo Mečiar zneužili, rovnako ako systém zastupiteľskej demokracie nemôže za to, že Mečiara alebo Hitlera zrodili. Ďakujem.
Kollár, Boris, predseda NR SR (2021-11-04):
Na predrečníka evidujem štrnásť faktických poznámok. S prvou poznámkou vystúpi faktickou pán poslanec Blcháč, nech sa páči.
M. Fronc, minister školstva SR: (2003-10-23):
Na záver by som rád uviedol, že ani v prípade, keď ide o osobné motorové vozidlo a dôjde k vybitiu batérie, nie je možné v rámci platnej právnej úpravy poskytnúť na opravu auta takúto dávku, nakoľko osobné motorové vozidlo sa na účely zákona o sociálnej pomoci, teda táto záležitosť sa podľa zákona o sociálnej pomoci za pomôcku nepovažuje. Ďakujem.
Susko, Boris, poslanec NR SR (2021-12-14):
Ďakujem pekne za slovo. Vážený pán predseda, kolegyne, kolegovia, chcel by som sa v zmysle § 35 ods. 5 ako poverený člen poslaneckého klubu SMER – SD vyjadriť a informovať o stanovisku poslaneckého klubu k tlači 786, návrh poslanca Alojza Baránika k návrhu zákona, ktorým sa mení Trestný poriadok. Vzhľadom k tomu, že uvedený návrh zákona je v príkrom rozpore so zásadami Trestného poriadku ako základnými fundamentami celého trestného procesu a je motivovaný politickým zasahovaním do trestných konaní, poslanecký klub SMER – sociálna demokracia nemôže tento návrh podporiť a bude hlasovať proti. Ďakujem.
Šimečka, Michal, podpredseda NR SR (2024-06-26):
Ďakujem veľmi pekne. Štyri faktické poznámky. Ako prvý pán poslanec Spišiak, nech sa páči.
Bugár, Béla, podpredseda NR SR (2018-11-28):
Nech sa páči, pán poslanec Fedor, môžte reagovať.
Zajac, Peter, poslanec NR SR (2010-09-09):
Vážený pán poslanec Fico, ja som sledoval zvonka tých 10 rokov tančekov, myslím, zvonka parlamentu, a bez ohľadu na to, o aký typ imunity ide, a bez ohľadu na to, do akej miery je situácia v jednotlivých krajinách, a možnože niekde je rozumnejšie proste alebo niekde možnože je rozumnejšie aj zachovať nejakú imunitu, na verejnosti sa vytvorila práve pre tie politické tančeky, ktoré sa tu desať rokov robia, atmosféra a situácia, že verejnosť proste si žiada zúženie poslaneckej imunity. To je prvý bod. Po druhé, vy viete veľmi dobre, že ústavné zúženie imunity, teda trestnoprávne zúženie imunity poslancov, je niečo iné ako priestupková imunita a že referendum, ktoré bude 18. septembra, nie je v rozsahu trestnoprávneho zúženia imunity, ale priestupkovej imunity. Čiže tým, čo vy dnes hovoríte, hovoríte, že odmietate v akomkoľvek prípade zúženie trestnoprávnej imunity poslancov. To treba povedať jasne a jednoducho, lebo o to tu ide v podstate. A v každom prípade môžem povedať to, že ak neprejde toto zúženie imunity a ak nebodaj neprejde referendum, tak presne do polroka a do dňa bude na stole návrh zákona o zúžení priestupkovej imunity. A potom sa ukáže, či vôbec máte záujem o akékoľvek zúženie imunity. Tomu sa nebude dať proste vyhnúť, nebudete sa môcť z toho vykľučkovať. Tak len aby ste to vedeli.
Jurinová, Erika, podpredsedníčka NR SR (2015-10-01):
Ďakujem pekne, pán navrhovateľ. Opäť dávam slovo spravodajkyni, ktorú určil navrhnutý gestorský ústavnoprávny výbor pani poslankyni, Janke Kiššovej.
Pčolinský, Peter, podpredseda NR SR (2022-11-15):
Páni poslanci, dajte si faktickú poznámku.
Blanár, Juraj, podpredseda NR SR (2022-10-19):
Teraz vystúpi pán poslanec Lehotský, písomne prihlásený do rozpravy, ako posledný. Nech sa páči.
Takáč, Richard, poslanec NR SR (2022-06-23):
Ďakujem veľmi pekne za slovo, pán predsedajúci. Ďakujem veľmi pekne, kolegovia z opozície, za vaše faktické poznámky. Z opozície. Čakal som od koaličných nejaké vyjadrenie, ale ja chápem vás, kolegovia, v dobrom, ja vás chápem, že vy ani nemôžte vystúpiť faktickou a zareagovať na mňa, lebo by ste museli povedať, že pán kolega Takáč, máte pravdu, máš pravdu, áno, fakt reálne proste nerobíme nič s tými cenami potravín. To, že minister Vlčan podpísal memorandum, že nebudú reťazce zvyšovať svoje vysoké obchodné prirážky a marže a tie ceny sa aj tak budú zvyšovať, lebo sa aj zvyšujú, však to pociťujeme každý deň, keď nakupujeme v obchodoch a ja vás chápem. Ale chcem fakt úprimne apelovať na vás, že nepomáhate reálne tým občanom. Tie ceny idú hore. Vaše kroky, čo sa týka, nebudem sa baviť o elektrike, plyne a ďalších veciach, ale fakt teraz sa bavím len reálne o potravinách v reťazcoch, ste nespravili ani jeden krok na to, aby ste znížili tie ceny potravín, aby ste spravili nejaký krok na to, aby ďalej nepokračovalo toto zvýšenie. Výhovorky na to, že je tu nejaká vojna na Ukrajine alebo to je, celosvetovo sa zvyšujú ceny. Áno. Môžme ísť aj touto cestou, ale potom si musíme povedať, že všetky ostatné krajiny robia kroky na to, aby svojim občanom pomohli. Dámy a páni v koalícii, ja vás chcem ešte raz vyzvať. Otvorte schôdzu, ktorú sme zvolali. Nešli sme cestou hneď tým, že ideme odvolávať ministra Vlčana, kde by sme túto tému dostali. Ale fakt reálne sa chceme rozprávať o tom, že treba pomáhať tým občanom, treba využiť ten zákon z ´96, ktorý je úplne excelentný a vieme ho využiť na to, že vieme znížiť ceny základných potravín tak, aby ľudia proste dokázali si nakúpiť základné potraviny lacnejšie, ako si ich nakupujú teraz. Ďakujem.
P. Hrušovský, predseda NR SR: (2002-12-11):
Pristúpime k tretiemu čítaniu . Otváram rozpravu. Pýtam sa prítomných pánov poslancov, či sa hlási do rozpravy niekto ústne, keďže som nedostal žiadne prihlášky. Nikto. Vyhlasujem rozpravu o tomto bode programu za skončenú. Pristúpime k hlasovaniu o vrátenom zákone ako o celku so schválenou pripomienkou v alternatíve 2, ktorú pán prezident uviedol v dôvodoch na vrátenie zákona na opätovné prerokovanie Národnou radou Slovenskej republiky. Prosím, prezentujme sa a hlasujme. (Hlasovanie.) 138 prítomných, 70 za návrh, 51 proti, 17 sa zdržalo. Konštatujem, že Národná rada po opätovnom prerokovaní vrátený zákon pánom prezidentom Slovenskej republiky neschválila. (Potlesk.) Prerušujem rokovanie Národnej rady do zajtra do 9.00 hodiny. Ďakujem pani spoločnej spravodajkyni. (Prerušenie rokovania o 18.25 hodine.)
A. Belousovová, podpredsedníčka NR SR: (2008-12-03):
Vládnom  návrhu  zákona,  ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka a o zmene a doplnení niektorých zákonov . Vládny návrh zákona ste dostali ako tlač 861, návrh na jeho pridelenie na prerokovanie výborom máte v rozhodnutí č. 868. Prosím ministra pôdohospodárstva Slovenskej republiky pána Stanislava Becíka, aby vládny návrh zákona uviedol. Nech sa páči, pán minister, máte slovo.
Žitňanská, Jana, poslankyňa NR SR (2021-05-13):
Ďakujem veľmi pekne, pán predsedajúci. Takže po tejto turbulentnej diskusii budeme pokračovať. Myslím si, že jednou veľmi peknou témou, kde ale opäť teda pôjde o peniaze, a v tomto prípade si myslím, že o peniaze, ktoré sú naozaj potrebné, užitočné a dobré, teda vyplatené. Čo je predmetom tejto novely? Úplne v krátkosti. Naozaj je to krátka novela zákona o príspevkoch na podporu náhradnej starostlivosti o dieťa. Ide o to, že situácia dnes je taká, že keď dôjde k situácii, že dieťatko musí dočasne vyrastať mimo svojej biologickej rodiny či už v náhradnej osobnej starostlivosti, v pestúnskej starostlivosti alebo v ústavnej, tak len do veku šiestich mesiacov dieťatka môže uchádzač o túto náhradnú starostlivosť, žiadateľ, požiadať o príspevok na podporu náhradnej starostlivosti, teda pri zverení. Tým, že tie súdy veľakrát veľmi dlho trvajú, tak nie vždy sa tá lehota splní, čiže ten príspevok nie je vyplatený. Takže náš návrh vlastne upravuje to, aby sa nebralo do úvahy, kedy bola tá žiadosť, teda kedy dôjde k rozhodnutiu súdu, ale kedy bola žiadosť podaná, a teda keď súd rozhodne o zverení do náhradnej starostlivosti, tak tento príspevok bude vyplatený. Naozaj je to, myslím si, že spravodlivé, aby keď prichádza dieťatko do náhradnej starostlivosti, do rodiny, táto rodina dostala naňho finančné prostriedky, aby mu mohla zabezpečiť vlastne nejaký ten vstupný balíček tých vecí, ktoré bude potrebovať. A takisto predmetom návrhu tohto zákona je zrovnoprávniť alebo upraviť aj tú výšku tohto príspevku zo súčasných okolo 550 eur na výšku 829 eur 86 centov, čo je vlastne príspevok alebo výška príspevku pri narodení prvého až tretieho dieťatka. Takže veľmi vás chcem poprosiť o podporu tohto zákona. Áno, bude to mať dopad na rozpočet, pretože navyšujeme tú sumu. Aj teda viacej uchádzačov, žiadateľov o tento príspevok, ho dostane vyplatený, ale na druhej strane naozaj ide o dobre zmysluplne použité peniaze. Tá vyčíslená suma je, ak sa nemýlim, okolo 200-300 tisíc ročne ako dopad na štátny rozpočet. Myslím si, že to nie je až taká vysoká suma. A len teda pre vašu informáciu ešte, aby ste mali prehľad, že koľko detí celkovo vyrastá mimo vlastnej rodiny v Slovenskej republike, tak za rok 2019 to bolo 13 788, z toho teda v náhradnej osobnej starostlivosti je 6 820 detí a v pestúnskej 1 256 detí. Ja pevne verím, že tieto peniaze naozaj budú dobre použité, že sa dostanú k tým deťom a že tieto náhradné opatrenia alebo teda tieto opatrenia náhradnej starostlivosti zabezpečia pre tie deti naozaj detstvo, ktoré, ktoré proste nebude až tak poznačené rôznymi traumami. A tak ako sme aj včera hovorili so zástupcami ministerstva práce, sociálnych vecí a rodiny a so zástupcami organizácie Úsmev ako dar, že sa nám bude dariť aj v Slovenskej republike naozaj čo najdlhšie nechávať deti v biologických rodinách a pristupovať k rôznym iným riešeniam až v tých krajných situáciách. Ďakujem veľmi pekne za podporu tohto zákona.
Zmajkovičová, Renáta, podpredsedníčka NR SR (2013-02-07):
Faktické poznámky na vystúpenie pána poslanca nie sú. Ďalší ústne prihlásený, pán poslanec Kaník.
T. Cabaj, podpredseda NR SR: (2009-10-30):
Otváram rozpravu o tomto bode programu. Do rozpravy sa písomne prihlásili za poslanecké kluby: klub SMK – Ivan Farkas, klub SDKÚ – DS – Ivan Mikloš, klub Ľudovej strany – HZDS – Miroslav Jureňa, klub KDH – Pavol Hrušovský, klub SNS – Rafael Rafaj. Ďalej sa písomne do rozpravy prihlásili panie poslankyne a poslanci Gibalová, Andruskó, Bastrnák, Viliam Novotný, Zsolt Simon, Ivančo, Jozef Šimko, Stanislav Janiš, Martin Fronc, Magda Vášáryová, Tatiana Rosová, Rudolf Bauer, Ivan Štefanec, Rafael Rafaj, Ján Golian. Ako prvý v rozprave vystúpi za poslanecký klub SMK pán poslanec Ivan Farkas. Nech sa páči, pán poslanec, máte slovo.
Paška, Pavol, predseda NR SR (2014-06-24):
Pekné popoludnie, vážené pani poslankyne, vážení páni poslanci, budeme teraz hlasovať o prerokovaných bodoch. O prvom budeme hlasovať v druhom čítaní o návrhu poslancov Suska a pani poslankyne Vittekovej, pánov poslancov Brixiho, Martvoňa na vydanie zákona č. 385 o sudcoch a prísediacich, je to tlač 922, ktorú sme prerokovali na 35. schôdzi. Poprosím pána predsedu ústavnoprávneho výboru poslanca Madeja, aby uviedol hlasovanie. (Hlasovanie o návrhu poslancov Národnej rady Slovenskej republiky Borisa Suska, Anny Vittekovej, Otta Brixiho a Antona Martvoňa na vydanie zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 922.)
Kresák, Peter, poslanec NR SR (2019-06-27):
Ďakujem pekne. Pán kolega Dostál, zrejme iba časový limit vám neumožnil prečítať všetky ďalšie skutkové podstaty z Trestného zákona, to by asi trvalo troška dlhšie, ale pre objektivitu treba povedať jednu vec, ktorú som myslel, že spomeniete, ale nespomeniete, keď už si beriete Trestný zákon, a to je definícia prechovávania drog pre vlastnú potrebu, § 135 Trestného zákona. A tam sa hovorí, a to by ste mali povedať, pretože potom by tá vaša teória o jednom džointe asi padla. Tam sa hovorí, že, tam sa; dopustíte sa prechovávania tohoto trestného činu psychotropnej alebo omamnej látky, ak budete ju mať v množstve, ktorá zodpovedá najviac trojnásobku jednorazovej dávky na použitie pre osobnú potrebu. Trojnásobku, nie jeden džoint! A ďalej v odseku 2 sa hovorí, prechovávanie týchto omamných látok pre vlastnú potrebu vo väčšom rozsahu musí zodpovedať desaťnásobku. Takže ja neviem, odkiaľ stále vy argumentujete s jedným džointom. To po prvé. A po druhé, keď sa bavíme o tom trestnom, Trestnom zákone, tam je ešte aj jeden ďalší paragraf, ktorý ste nespomínali, a to je 39. To je mimoriadne zníženie trestu. Mimoriadne zníženie trestu. A to je vlastne to, čo umožňuje sudcovi, aby, ak by náhodou došlo k tomu, o čom ste hovorili, využil toto ustanovenie a za jeden džoint neposlal nikoho do väzenia. Ďakujem.
Pčolinský, Peter, podpredseda NR SR (2023-02-07):
Toto bude určite o chvíľu von. Čiže za stranu SMER (povedané so smiechom) pán poslanec Marián Saloň, za klub strany SMER. Nech sa páči.
Sulík, Richard, predseda NR SR (2011-07-08):
Pán Ondruš, poprosím vás, nevykrikujte, dobre? Pokračujte.
Kollár, Boris, predseda NR SR (2022-12-06):
Prosím, prezentujme sa a hlasujeme. (Hlasovanie. Striedanie sa predsedajúcich schôdze.)
Laššáková, Jana, podpredsedníčka NR SR (2013-06-20):
Chce zaujať stanovisko k rozprave spravodajca? Nie. Prerušujem rokovanie o tomto bode programu. A pristúpime k druhého a tretiemu čítaniu o návrhu na vyslovenie súhlasu Národnej rady Slovenskej republiky s ratifikáciou Rámcového dohovoru Rady Európy o hodnote kultúrneho dedičstva pre spoločnosť . Návrh vlády je uverejnený ako tlač 527 a správe výborov je ako tlač 527a. Návrh vlády odôvodní minister kultúry Slovenskej republiky Marek Maďarič. Nech sa páči, pán minister, máte slovo.